ການຊອກຄົ້ນ ຫາເຮືອບິນ ມາເລເຊຍ ທີ່ ຫາຍສາບສູນ ຈະຍຸຕິລົງ
ລັດຖະມົນຕີຂົນສົ່ງມາເລເຊຍ ທ່ານ Liow Tiong Lai ກ່າວວ່າ ຖ້າມີຂໍ້ມູນໃໝ່ ທີ່ໜ້າເຊື່ອຖື ການຊອກຄົ້ນຫາ ຄັ້ງໃໝ່ ກໍອາດຈະໄດ້ຮັບການພິຈາລະນາ.
ການຄົ້ນຫາເຮືອບິນໂດຍສານ ຖ້ຽວບິນ MH370 ຂອງສາຍການບິນມາເລເຊຍ ທີ່ໄດ້ຫາຍສາບສູນໄປເມື່ອສອງປີກວ່ານັ້ນ ໄດ້ສິ້ນສຸດລົງແລ້ວ ລັດຖະມົນຕີຂົນສົ່ງ ຂອງມາເລເຊຍ ອອສເຕຣເລຍແລະຈີນ ໄດ້ເຫັນພ້ອມນຳກັນວ່າ ການຊອກຄົ້ນຫາເຮືອບິນ ທີ່ຫາຍສາບສູນ ຂອງທັງສາມປະເທດ ໃນມະຫາສະມຸດອິນເດຍ ຈະຍຸຕິລົງ ຫລັງຈາກບໍລິເວນທີ່ຊອກຄົ້ນໃນປັດຈຸບັນນີ້ ໄດ້ມີການກວດກາເບິ່ງຢ່າງເປັນທີ່ຄົບຖ້ວນແລ້ວ ການຕັດສິນໃຈດັ່ງກ່າວໄດ້ມີການປະກາດໃນວັນສຸກມື້ນີ້ ຢູ່ທີ່ປະເທດມາເລເຊຍຫລັງຈາກການພົບປະຂອງລັດຖະມົນຕີທັງສາມປະເທດ ລັດຖະມົນຕີຂົນສົ່ງມາເລເຊຍ ທ່ານ Liow Tiong Lai ກ່າວວ່າ ຖ້າຫາກໄດ້ຮັບຂ່າວໃໝ່ທີ່ໜ້າເຊື່ອຖືໃດໆ ການຊອກຄົ້ນຫາຕື່ມອີກ ອາດຈະໄດ້ຮັບການພິຈາລະນາ ເຮືອບິນໂດຍສານມາເລເຊຍໄດ້ຫາຍສາບສູນໄປເມື່ອວັນທີ 8 ມີນາ ປີ 2014 ໃນຂະນະທີ່ພວມເດີນທາງ ແຕ່ນະຄອນກົວລາລຳເປີ ໄປຫາປັກກິ່ງ ພ້ອມດ້ວຍຜູ້ໂດຍສານ ແລະຈຸບິນ 239 ຄົນ ສອງສ່ວນສາມຂອງຜູ້ໂດຍສານແມ່ນເປັນຄົນຈີນ ຜູ້ອຳນວຍການບໍລິຫານຂອງສາຍການບິນມາເລເຊຍ ທ່ານ Ahmad Jauhari Yahya ກ່າວໃນເວລານັ້ນວ່າ ພວກເຮົາບໍ່ຮູ້ຈັກວ່າ ເປັນຫຍັງແລະບໍ່ຮູ້ຈັກວ່າ ໂສກນາດຕະກຳນີ້ເກີດຂຶ້ນໄດ້ແນວໃດ ຄະນະສືບສວນກ່າວໃນປີ 2014 ວ່າ ເຂົາເຈົ້າບໍ່ໄດ້ປະຕິເສດເຖິງຄວາມປັນໄປໄດ້ໃດໆທັງສິ້ນຮວມທັງບັນຫາດ້ານເຄື່ອງຈັກ ການກໍ່ວິນາດສະກຳໂດຍນັກບິນຫລືການກໍ່ການຮ້າຍ ບໍ່ມີການຮຽນຮູ້ໃດໆນັບແຕ່ນັ້ນມາທີ່ພາໃຫ້ມີການປ່ຽນແປງທັດສະນະຄວາມເຫັນທີ່ວ່ານີ້ ຊິ້ນສ່ວນຂອງເຮືອບິນຈຳນວນນຶ່ ງທີ່ອາດມາຈາກ ເຮືອບິນໂດຍສານ ທີ່ຫາຍສາບສູນໄປຂອງມາເລເຊຍໄດ້ຖືກພັດຂຶ້ນມາແຄມຝັ່ງຂອງໝູ່ເກາະໃນເຂດມະຫາສະມຸດອິນເດຍນັບຕັ້ງແຕ່ເຮືອບິນໄດ້ຫາຍສາບສູນໄປ